Burana minorasi. Burana minorasi — Qirgʻizistonning Toʻqmoq shahri yaqinida, Qoraxoniylar davlatining poytaxti Bolasog'un (To'qmoq) shahrida joylashgan qadimiy minora hisoblanadi. Ipak yoʻli bo'ylab qurilgan Burana minorasi Qoraxoniylar davrida ham minora, ham chegara hududlarda xavfsizlikni saqlash uchun kuzatuv inshoati vazifasini ham oʻtab kelgan. IX-asr oxirida qurilganida balandligi 45 metr boʻlgan ushbu minora XV-asrdagi zilzila natijasida qulab, 25 metr qismi bizgacha saqlanib qolgan.